2007-es Copa América
A 2007-es Copa América a 42. kiírása volt a Copa Americának, amely a Dél-amerikai válogatottak első számú tornája. A tornát a CONMEBOL szervezte, melynek a házigazdája Venezuela volt, amely 2007. június 26. és július 15. között első alkalommal adott otthont az eseménynek. A tornát Brazília nyerte meg, amely javarészt a „B-csapatával” szerepelt a tornán, olyan kulcsjátékosokat nélkülözve mint Kaká és Ronaldinho. A döntőben végül Argentínát győzték le 3–0-ra. A harmadik helyen Mexikó végzett, miután 3–1-re megverte Uruguayt a bronzmérkőzésen. Brazília nyerte el a jogot arra, hogy a CONMEBOL-t képviselhesse a 2009-es konföderációs kupán.